Բայց ահա, որքան էլ այդ զարմանալի լինի, հայոց լեզվի ուսումնասիրությանը նվիրված այսպիսի առատ գրականության մեջ չկա և ոչ մի աշխատություն այն հայերենի (կամ հայերենի այն տարբերակի) մասին, որը ոչ գրքերի մեջ է և ոչ էլ բարբառախոս հայի բերանում, այլ որով ներկայումս ամեն օր, ամեն ժամ խոսում են հայկական կրթություն ստացած կամ ստացող տասնյակ հազարավոր մարդիկ՝ աշխատավորներ, դպրոցականներ, ուսանողներ: